# Le Corsaire

Le Corsaire (euskaraz: «kortsarioa») Adolphe Adam frantziar musikagileak konposatutako hiru ekitaldiko, bost koadroko eta epilogo bateko balleta izan zen, Jules-Henri Vernoy de Saint-Georgesren libretoa zuena. Jatorrizko koreografia Joseph Mazilierrena da, eta 1856an estreinatu zuten lehen aldiz Parisko Operan. 1858an, Marius Petipak eta Jules Perrotek balleta berritu zuten San Petersburgoko Bolxoi Kamenni Antzokirako. Bertsio horren ondorio dira ondorengo egokitzapen eta ekoizpen gehienak.

## Sinopsia

Oharra: Atal honek istorio osoa edo amaiera argitzen du.
Ballet honek hiru ekitaldi ditu:

### I. ekitaldia: Bazarra

Lankedem esklabo-trafikatzaileak bere «merkantzia» hainbat oinezkori erakusten die. Said Paxa aberatsaren presentziak bazarreko merkatari guztiak hunkitzen ditu. Lakedemek, maltzurki, lehenik aljeriar neskak erakusten dizkio, gero palestinarrak; nahiz eta ez diren paxaren gustukoak, bertan dauden beste pertsonaia batzuek erosten dituzte. Lankedemek Gulnara jarkiezina jartzen du paxaren aurrean, harrapatu berria; bere edertasunagatik azpiratua (Gulnararen dantza), paxak berehala erosten du eta bere haremera eramaten; urrezko poltsa bat jaurtitzen dio Lankedemi, poztu dadin (Lankedemen garaipen-dantza).
Baina onena amaierarako gorde du: bat-batean, Medora bikaina azaleratzen du... Paxa ezereztu egiten du bere edertasunak. Lankedemek ez duela saldu nahi simulatzen du. Kanpotar talde bat agertzen da (janzkeragatik); bere nagusia Conrad da, kortsarioa, enkantean parte hartzen duena, eta, azkenean, indarrez eramatea lortzen du. Medorak maitalea ezagutu du, Conrad, bere zerbitzari Ali eta bere lagun Birbanto utzi ditu. Nahasmen orokor horretan, kortsarioek gainerako esklaboak askatzen dituzte — Gulnara izan ezik, Said Paxaren jauregira eraman baitituzte — eta, soldadu otomandarrak iritsi aurretik, Lankedem eta bere altxorra preso hartzen dituzte.

### II. Ekitaldia: Piraten kobazuloa

Piraten haitzuloan, Medora Conrad konbentzitzen saiatzen da bidelapur bizitza utzi eta presoak aska ditzan, baina Birbanto eta bere lagunak ez daude ados, saldu eta harrapakina banatzeko asmoa baitzuten. Borroka bat hasi zen eta Birbanto Lankedemekin harremanetan jarri zen Conradi somniferoa emateko eta horrela Medora eramateko. Planak eragina du eta biek Medora eramaten dute Conrad lo dagoen bitartean.

### III. ekitaldia: Harema

Said Paxa bere jauregian dago, beretzat dantzan ari diren odaliskaz inguratuta. Lankedem ezusteko batekin dator: Medora, Conradengan pentsatuz tristuraz dantzatzen duena, nahiz eta gero poztu egiten den bere lagun Gulnararekin "Lorategi animatuan" berriz topo egitean. Conrad eta bere lagunak erromesez mozorrotuta iristen dira jauregira eta Medora eta Gulnara askatzea lortzen dute. Ihesaldian, Korsarioak Birabantoren traizioaren berri izan eta hil egin zuen. Conrad, Medora, Ali eta Gulnara zoriontasunaren bila abiatuko dira.

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-07-31).
* ↑ (Ingelesez) «Le Corsaire» The Marius Petipa Society.
* ↑ (Gaztelaniaz) Almudena Lobón presenta ‘El corsario’. .

## Kanpo estekak

* Datuak: Q1809829
* Multimedia: Le Corsaire / Q1809829